stanford-oval/wikipedia huggingface dataset:
Summan työväentalo
Rakennus

Talo on rankorakenteinen, ja se on vuorattu ponttilaudoilla. Talo on maalattu keltaiseksi. Alkuperäinen kate on ollut päre, ja se on muutettu vuonna 1963 peltikatteeksi. Sisäkatto on paneloitu. Sisäseinillä alun perin ollut pahvi on vaihdettu kuitulevyihin. Alkuperäinen puukamiinalämmitys on muutettu vuonna 1964 öljykamiinalämmitykseen. Taloa on remontoitu vielä 1970-luvun lopulla ja 1980-luvulla. Muun muassa lämmitys on muutettu sähkölämmitykseksi.>
Talossa on juhlasali, ravintola, keittiö ja eteinen sekä yhden huoneen asunto.
Toimintaa työväentalolla

Talossa on järjestetty kokouksia, nuorisotoimintaa, tansseja, juhlia, ja urheiluharjoituksia.(1982)>
Järjestö- ja kokouskäyttö on loppunut vuoteen 2018 mennessä. Sen jälkeen tilat ovat olleet vuokralla viiden orkesterin harjoitustiloina ja soitinvarastona.
Pattistenpellon puisto

| Pattistenpellon puisto |
| --- | --- |

Sijainti:  Haukilahti, Espoo
Koordinaatit:  60°09′40.0″N, 024°46′35.0″E
Suunnittelija:  Maj-Lis Rosenbröijer
Pattistenpellon puisto (ruots. Battisåkern) on Maj-Lis Rosenbröijerin suunnittelema puisto Haukilahden keskiosassa kaakkoisessa Espoossa. Sen rinnakkaisnimiä ovat Pattistenpuisto ja Pattistenpelto. Se rajautuu lännessä Haukilahdenrantaan ja pohjoisessa Haukilahdenkatuun. Idässä ja etelässä on asuinrakennuksia.
Pattistenpuisto on saanut nimensä 1985. Taustalla on ostoskeskus Länsiviitan paikkeilla sijainnut asumus, joka tunnettiin nimillä Battis ja Pattis. Länsiviitta ja Haukilahden palvelukeskus sijaitsevat puiston pohjoispuolella. Noin 300 metriä itään sijaitsee Haukilahden kirjasto ja noin 300 metriä etelään sijaitsee Haukilahden venesatama. Puiston koillisosassa sijaitsee leikkipuisto. Pattistenpuistossa on myös muutamia ulkokuntoiluvälineitä. Lähin metroasema on Niittykummun metroasema, joka sijaitsee runsaan kilometrin luoteeseen.
Kuvia

Puisto talviasussaan.
Puiston leikkipaikka.
Osa puistosta on kivetty.
Aiheesta muualla

Helsingin Sanomat: Pattistenpellossa saa pään pyörälle
Suomen Valoteknillinen Seura

Suomen Valoteknillinen Seura on vuonna 1947 perustettu seura, jonka tarkoituksena on edistää valoon, valaistukseen, säteilyyn ja näkemiseen liittyvien kysymysten selvittämistä. Sillä on suunnittelu-, neuvonta- ja koulutustoimintaa ja se laatii ohjeita, määräyksiä ja stadardeja sekä antaa lausuntoja viranomaisille. Se pitää yllä valoteknillistä toimistoa Valostoa.
Seura julkaisee Valo-nimistä lehteä. Seura järjestää Metropolia Ammattikorkeakoulun kanssa yhteistyössä vuosittain valaistuskoulutusta nimellä Valoakatemia.
Square Enix Europe

| Square Enix Europe |
| --- | --- |

Perustettu:  2009
Kotipaikka:  Southwark, Lontoo, Englanti
Toimiala:  videopeliteollisuus
Tuotteet:  videopelit
Tytäryhtiöt:  Crystal Dynamics Eidos-Montréal Square Enix Montréal
Kotisivu:  square-enix-games.com
Infobox OKVirheellinen NIMI-arvo: 
Square Enix, Ltd. (tunnetaan myös nimellä Square Enix Europe) on brittiläinen pelitalo ja Square Enixin tytäryhtiö. Yhtiö perustettiin vuonna 2009 samalla kun Square Enix osti Eidos Interactiven. Yhtiö kehittää, julkaisee, levittää ja lisensoi Eidoksen, Taiton ja Square Enixin merkkituotteita sisältävää viihdesisältöä Euroopassa ja muissa PAL-maissa. Yhtiö omistaa kaksi pelitaloa, Crystal Dynamicsin ja Eidos-Montréalin, jotka myydään Embracer Groupille vuonna 2022.
Aiheesta muualla

Viralliset verkkosivut
Suomen Anglikaaninen kirkko

Anglikaaninen konfirmaatio Helsingissä
Suomen Anglikaaninen kirkko (engl. Anglican Church in Finland) on rekisteröity uskonnollinen yhdyskunta, joka kuuluu anglikaanisen Englannin kirkon Euroopan hiippakuntaan. Kirkon rekisteröity jäsenmäärä oli vuoden 2016 lopussa 171. Kirkolla on läheiset yhteydet Suomen evankelis-luterilaiseen kirkkoon muun muassa ehtoollisyhteyden mahdollistaneen Porvoon sopimuksen (1996) kautta. Helsingissä anglikaanisella kirkolla on toimintaa tuomiokirkon kappelissa ja Agricolan kirkossa. Pohjois-Suomessa kirkkoon kuuluu merkittävä määrä maahan pakolaisina saapuneita sudanilaisia anglikaaneja. Kirkko on jäsenenä Suomen ekumeenisessa neuvostossa.
Kirkolla on kolme itsenäistä Euroopan hiippakuntaan kuuluvaa seurakuntaa: Saint Nicholas Helsingissä, International Congregation of Christ the King Tampereella sekä White Nile Congregation. Näistä St Nicholas on vanhin, rekisteröity 1936. Sen ovat perustaneet aikanaan Venäjän vallankumousta Pietarista Viipurin kautta Helsinkiin paenneet anglikaanit. Christ the King on yhdessä Tampereen evankelisluterilaisten seurakuntien kanssa perustettu yhteisö. White Nile 'Valkoinen Niili' toimii erityisesti sudanilaisten pakolaisten keskuudessa. Sen lisäksi anglikaaninen kirkko toimii yhteistyössä Suomen evankelis-luterilaisen kirkon paikallisten seurakuntien kanssa muun muassa Kuopiossa, Turussa ja Vaasassa.
Aiheesta muualla

The Anglican Church in Finland (englanniksi)
Petre P. Carp

Petre P. Carp (kesäkuu 1837 Iași – 22. kesäkuuta 1919 Țibănești) oli romanialainen poliitikko, joka toimi Romanian pääministerinä vuosina 1900–1901 ja 1911–1912.
Carp kuului Junimea-seuran piiriin ja oli poliittisilta mielipiteiltään konservatiivi ja saksalaismielinen. Hän oli vaikutusvaltainen ministeri Lascăr Catargiun konservatiivihallituksissa vuosina 1870–1876, 1888–1889 ja 1891–1895. Konservatiivien ollessa oppositiossa 1880-luvulla hän toimi Romanian lähettiläänä Wienissä. Ensimmäisen kerran Carp oli pääministerinä 1900–1901. Myöhemmin hän kohosi Romanian konservatiivien johtajaksi ja oli toisen kerran pääministerinä vuoden 1911 alusta huhtikuuhun 1912. Ensimmäisen maailmansodan puhjettua elokuussa 1914 Carp kannatti kruununneuvoston kokouksessa Romanian liittymistä sotaan keskusvaltojen puolelle, mutta jäi vähemmistöön. Kaksi vuotta myöhemmin hän oli neuvoston ainoa jäsen, joka vastusti sodan julistamista keskusvalloille.
Aiheesta muualla

Kuvia tai muita tiedostoja aiheesta Petre P. Carp Wikimedia Commonsissa
Peter Ivars

| Mitalit> Maa:   Suomi.Miesten suunnistus.MM-kilpailut  | Mitalit> Maa:   Suomi.Miesten suunnistus.MM-kilpailut  | Mitalit> Maa:   Suomi.Miesten suunnistus.MM-kilpailut  | Maa:   Suomi> Miesten suunnistus. |
| --- | --- | --- | --- |
|  Pronssia | Skövde 1989 | viesti |  |
Peter Ivars on suomalainen suunnistaja ja viestisuunnistuksen MM-mitalisti.
Ivars osallistui ensimmäisen kerran MM-kilpailuihin vuonna 1985 ja edusti Suomea neljissä peräkkäisissä MM-kilpailuissa. Parhaan menestyksensä hän saavutti Skövdessä vuonna 1989, jolloin hän sijoittui normaalimatkalla kuudenneksi ja voitti viestipronssia. Viestissä suunnistivat hänen lisäkseen Keijo Parkkinen, Ari Kattainen ja Reijo Mattinen.
Suunnistuksen maailmancupiin Ivars osallistui vuosina 1986–1990. Vuonna 1988 hän sijoittui toiseksi elokuussa Unkarissa järjestetyssä pitkän matkan osakilpailussa. Samana vuonna hän sijoittui kokonaiskilpailun seitsemänneksi.
Seuratasolla Ivars edusti IF Femmania. Vuonna 1989 hän voitti pikamatkan Suomen mestaruuden.
Squash Kansainyhteisön kisoissa 2010

Uuden-Seelannin Jaclyn Hawkes ja englannin Jenny Duncalf New Delhissä 6. lokakuuta 2010.
Kansainyhteisön kisojen 2010 squash järjestettiin Intiassa New Delhissä Siri Fort Sports Complexissa 4.–13. lokakuuta 2010. Kilpailujen ohjelmassa olivat miesten ja naisten kaksin- ja nelinpeli sekä sekanelinpeli.
Mitalistit

Lähde: cwgdelhi2010.org
| 0 | 1 | 2 | 3 |
| --- | --- | --- | --- |
| Sarja | Kultaa | Hopeaa | Pronssia |
| Kaksinpeli, miehet |  Englanti Nick Matthew |  Englanti James Willstrop |  Englanti Peter Barker |
| Nelinpeli, miehet |  Englanti Adrian Grant Nick Matthew |  Australia Stewart Boswell David Palmer |  Australia Ryan Cuskelly Cameron Pilley |
| Kaksinpeli, naiset | Nicol David  Malesia | Jenny Duncalf  Englanti | Kasey Brown  Australia |
| Nelinpeli, naiset |  Uusi-Seelanti Jaclyn Hawkes Joelle King |  Englanti Jenny Duncalf Laura Massaro |  Australia Kasey Brown Donna Urquhart |
| Sekanelinpeli |  Australia Kasey Brown Cameron Pilley |  Uusi-Seelanti Joelle King Martin Knight |  Malesia Ong Beng Hee Nicol David |
Sponsorointi

Sponsorin ajoneuvoja WTA-tennisturnauksen aikana
Ars-näyttelyitä on sponsoroitu vuodesta 1983 alkaen. Kuvassa Ars 11:n mainoskangas Kiasman päädyssä vuonna 2011.
Sponsorointi on tapahtuman, toiminnan, henkilön tai organisaation tukemista joko rahallisesti tai tarjoamalla tuotteita tai palveluita.
Arkikielessä sponsorointi voi tarkoittaa mitä tahansa aineellista tukemista, mutta varsinainen sponsorointi tähtää sekä tukijan, että tuettavan hyötymiseen.
Sponsori on yksilö tai ryhmä, joka tarjoaa tukea. Sponsorointia harjoitetaan erityisesti urheilun ja kulttuurin eri aloilla. Sponsoroinnin kohteena voi olla myös esimerkiksi televisio-ohjelma, julkinen tila, yhteisö, internetsivusto tai jokin muu kohde, josta sponsori hakee kaupallisen yhteistyön kautta hyötyä omaan liiketoimintaansa.
Hyväntekeväisyys poikkeaa sponsoroinnista siinä, että hyväntekeväisyys on toisten auttamista ilman siihen ensisijaisesti liittyvää oman edun tavoittelua. Sponsorointiyhteistyö on vastikkeellista yhteistyötä kahden eri osapuolen, yrityksen ja kohteen kesken.
Sponsoroinnin suuri haaste on sen tuloksellisuuden mittaaminen todistettavasti. Fiksusti tehty sponsorointi näkyy sponsorin kassassa tulojen lisäyksenä. Esimerkiksi 16 prosenttia Valioliigaseura Arsenalin kannattajista on käyttänyt seuran pääsponsorina jo pitkään toimineen lentoyhtiön Emiratesin palveluita. Prosenttiosuus on selvästi suurempi tässä segmentissä kuin muiden seurojen kannattajien keskuudessa.
Sponsoroinnin peruselementit

Yrityksen tai yhteisön ulkoista viestintää voidaan myös täydentää muun muassa sponsoroinnilla.
Sponsorointiyhteistyön peruselementit voidaan kiteyttää seitsemään kohtaan:
Sponsorointiyhteistyö on vastikkeellista yhteistyötä sponsoroivan yrityksen ja kohteen välillä.
Sponsorointiyhteistyö on yritykselle yksi markkinointiviestinnän keino.
Sponsorointiyhteistyö on kohteelle kilpailuetuja tarjoava kilpailukeino.
Sponsoroiva yritys lainaa sponsoroitavan kohteen myönteistä mielikuvaa omiin markkinointiviestinnällisiin tarkoituksiinsa.
Sponsorointikohde saa yhteistyöstä rahallisen korvauksen tai muuta aineellista etua.
Sponsorointiyhteistyö hyödyttää tasapuolisesti niin sponsoroivaa yritystä kuin kohdetta.
Sponsorointiyhteistyötä toteutetaan käytännössä eettisesti kestävällä tavalla.
Sponsoroinnin historia

Nykyaikaisen sponsoroinnin katsotaan alkaneen 1960-luvulla, jolloin kaupalliset sponsorointiohjelmat saivat alkunsa Yhdysvalloissa. Euroopassa ja Suomessa sponsorointi yleistyi kymmenen vuotta myöhemmin.
Suomessa sponsorointi lisääntyi voimakkaasti 1970-luvulla, jolloin pankit ja vakuutusyhtiöt olivat suurimpia sponsoroijia. 1990-luvulla sponsorointi muuttui pelkästä rahoittamisesta laajemmaksi yhteistyökumppanuudeksi.
Kulttuurialan ensimmäinen laaja sponsorointi Suomessa alkoi 1980-luvulla, kun SKOP sponsoroi suurta kansainvälistä nykytaiteen näyttelyä Ars 83:a. Myös myöhempiä Ars-näyttelyitä on sponsoroitu eri tavoin.
Suurimmat urheilusponsorointikohteet maailmalla ovat olympialaiset ja jalkapallo. Viihteen parissa suuria sponsorointikohteita ovat muun muassa Eurovision laulukilpailu Euroopassa ja American Idol Yhdysvalloissa.
Aiheesta muualla

Wikimedia Commonsissa on kuvia tai muita tiedostoja aiheesta .
Sponsoroinnin kansainväliset perussäännöt (ICC International Code on Sponsorship) (Arkistoitu – Internet Archive)
Sugawara

Sugawara on muun muassa seuraavien japanilaisten henkilöiden sukunimi:
Sugawara no Michizane (845–903), runoilija, oppinut ja poliitikko
Miki Sugawara, jalkapalloilija
Takeo Sugawara (s. 1938), moukarinheittäjä
Yukinari Sugawara (s. 2000), jalkapalloilija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Pensassembra

| Pensassembra |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Havupuut Pinophytina
Luokka::  Havupuut Pinopsida
Lahko::  Pinales
Heimo::  Mäntykasvit Pinaceae
Suku::  Männyt Pinus
Laji::  pumila
Kaksiosainen nimi
 Pinus pumila  (Pall.) Regel (1859) 
Katso myös
   Pensassembra Wikispeciesissä   Pensassembra Commonsissa 
Infobox OKNimi-testi OKIUCN-testi OK: 
Pensassembra (Pinus pumila) on mäntyjen (Pinus) sukuun ja mäntykasvien heimoon kuuluva ainavihanta havupensas. Se kasvaa luonnonvaraisena itäisessä Aasiassa, sitä myös kasvatetaan koristekasvina laajalti.
Kuvaus

Pensassembra on suurehko havupensas, se voi kasvaa noin 6 metriä korkeaksi, ja yksittäiset, usein maata myötäilevät oksat voivat olla 10 metriä pitkiä. Kaarna on harmaanruskeaa ja hilseilevää. Versot ovat ruskeat tai punaruskeat ja tiheään karvoittuneet. Silmut ovat pyöreän kartiomaisia. Lehdet ovat neulasmaiset, 4–6 senttimetriä pitkät ja väritykseltään sinivihreät. Neulaset ovat viisittäin. Kävyt ovat pystyjä, eivätkä aukea täysin kypsyessään. Kolmiomaiset siemenet ovat 7–10 mm pitkiä ja siivettömiä.
Levinneisyys ja elinympäristö

Pensassembra esiintyy itäisessä Aasiassa; Kiinassa, Japanissa, Koreassa, Mongoliassa, Venäjän kaukoidässä ja Siperiassa. Se kasvaa vuoristoalueilla, 1000–2300 metrin korkeudessa, ja viihtyy avoimilla paikoilla.
Käyttö

Pensassembraa käytetään koristekasvina, varsinkin Japanissa. Euroopassa se on harvinaisempi, kasvutavaltaan samankaltaista vuorimäntyä käytetään selvästi enemmän. Pensassembra menestyy myös Suomessa koristekasvina Pohjois-Suomea myöten.
Aiheesta muualla

Pinkka – Lajintuntemuksen oppimisympäristö: Pensassembra (Pinus pumila)
Pensassembrapensaikkoa Japanissa.
Square Up

| Square Up Blackpink |
| --- | --- | --- |

EP-levyn tiedot
 Julkaistu: 15. kesäkuuta 2018
 Tyylilaji: k-pop, hip hop, EDM
 Kesto: 14.05
 Levy-yhtiö: YG Entertainment
Blackpinkin muut julkaisut
| Blackpink 2017 | Square Up 2018 | Blackpink in Your Area 2018 |
Singlet albumilta Square Up
 ”Ddu-Du Ddu-Du” Julkaistu: 15. kesäkuuta 2018
Square Up on eteläkorealaisen Blackpink-yhtyeen toinen EP, joka julkaistiin 15. kesäkuuta 2018. Se sisältää singlen ”Ddu-Du Ddu-Du” ja sen lisäksi kolme muuta kappaletta.
Square Up myi Etelä-Koreassa platinaa ja nousi Gaonin albumilistan kärkisijalle. Yhdysvaltain Billboard 200 -listalla se nousi sijalle 40. Albumi on fyysisesti saatavana pinkkinä ja mustana versiona.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Kesto |  |  |  |  |  |
| 1. | ”Ddu-Du Ddu-Du” | Teddy Park | Teddy 24 R. Tee Bekuh Boom | 3.31 |  |  |  |  |  |
| 2. | ”Forever Young” | Teddy | Teddy Future Bounce | 3.59 |  |  |  |  |  |
| 3. | ”Really” | Teddy Danny Chung | Teddy Choice37 | 3.17 |  |  |  |  |  |
| 4. | ”See U Later” | Teddy | Teddy R. Tee 24 | 3.18 |  |  |  |  |  |
|  |  |  |  | 14.05 |  |  |  |  |  |
Sulo Nieminen

Sulo Ilmari Nieminen (18. maaliskuuta 1919 Tammela – 4. huhtikuuta 2013 Rauma) oli suomalainen yritysjohtaja, joka sai kauppaneuvoksen arvonimen.
Niemisen vanhemmat olivat maanviljelijä Vihtori Nieminen ja Matilda Estlin ja puoliso 1943–2010 Greta Annikki Timonen. Nieminen kävi kansakoulun ja Helsingin yksityisen kauppakoulun 1938–1939, valmistui kauppateknioksi Myynti- ja mainoskoulusta 1944 ja suoritti LIFIM:in liikkeenjohdon täydennyskoulutuskurssin 1963–1964 ja jatkokurssin 1967. Opintomatkoja hän teki moniin eri maihin. Nieminen oli Suomen Maanviljelijäin Kauppa Oy:n juoksupoika ja myyntimies Forssassa 1933–1938 ja myyntimies Loimaalla 1939–1940 ja 1944–1945, Osuusliike Tammen myyjä Forssassa 1938, Maamiesten Kauppa Oy:n maatalousosaston osastopäällikkö Turussa 1945–1957, Satavehnä Oy:n myyntipäällikkö Raumalla 1957–1960, Heitto Oy:n tukkuosaston johtaja ja varatoimitusjohtaja Helsingissä 1960–1962,  Aug. Lipsanen Oy:n myyntijohtaja Porissa 1962–1965, Riisla Oy:n varatoimitusjohtaja Raumalla 1965–1978, toimitusjohtaja 1978–1988 ja hallituksen jäsen vuodesta 1968 sekä Ferd. Alfthan Oy:n toimitusjohtaja ja hallituksen jäsen vuodesta 1979. Hänellä oli myös useita liike-elämän ja muita luottamustehtäviä. Sotilasarvoltaan Nieminen oli reservin kersantti (1968). Hän sai kauppaneuvoksen arvonimen 1978.
Perseus Karlström

| Mitalit | Mitalit | Mitalit |  |
| --- | --- | --- | --- |
|  Perseus Karlström vuonna 2019 |  Perseus Karlström vuonna 2019 |  Perseus Karlström vuonna 2019 |  |
Maa:  Ruotsi
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Hopeaa | Budapest 2023 | 20 km kävely |  |
|  Pronssia | Doha 2019 | 20 km kävely |  |
|  Pronssia | Eugene 2022 | 20 km kävely |  |
|  Pronssia | Eugene 2022 | 35 km kävely |  |
| EM-kilpailut  | EM-kilpailut  | EM-kilpailut  |  |
|  Kultaa | Rooma 2024 | 20 km kävely |  |
|  Hopeaa | München 2022 | 20 km kävely |  |
Perseus Karlström (s. 2. toukokuuta 1990 Eskilstuna, Ruotsi) on ruotsalainen kilpakävelijä. Hänen uransa suurimmat saavutukset ovat MM-hopea 20 kilometrin kävelyssä Budapestin MM-kilpailuissa 2023 Ruotsin ennätysajalla 1.17.39, MM-pronssi 20 kilometrin matkalta Dohassa 2019 ajalla 1.27.00 ja niin ikään MM-pronssi Eugenessa 2022 ajalla 1.19.18. Eugenessa hän saavutti pronssia myös 35 kilometrin matkalla maansa ennätysajalla 2.23.44. Hän voitti 20 kilometrin kävelyn Euroopan-mestaruuden Roomassa 2024 ajalla 1.19.13 ja saavutti samalla matkalla hopeaa Münchenin EM-kilpailuissa 2022 ajalla 1.19.23. Vuodelle 2021 siirretyissä Tokion olympialaisissa hän oli 20 kilometrillä yhdeksäs ja 2023 Budapestin MM-kilpailuissa 35 kilometrillä kahdeksas. Hän teki 20 kilometrin kävelyn aiemman Ruotsin ennätyksen 1.18.07 La Coruñassa kesäkuussa 2019.
Karlströmin vanhemmat Enrique Vera Ibáñez ja Siw Karlström sekä veli Ato Ibáñez ovat myös kilpakävelijöitä.
Peter Iwers

Peter Iwers In Flamesin konsertissa vuonna 2015.
Peter Iwers (s. 15. toukokuuta 1975 Tukholma) on ruotsalainen basisti. Hän korvasi Johan Larssonin In Flamesin jäsenenä 1990-luvun lopulla. Iwersin ensimmäinen albumi In Flamesin kanssa oli vuonna 1999 julkaistu Colony.
Iwersillä on kaksi tytärtä. Hän on maininnut musiikillisiksi vaikutteikseen Mike Porcaron, Geddy Leen ja John Myungin.
Aiheesta muualla

Peter Iwers Encyclopaedia Metallumissa (englanniksi)
In Flames
| --- | --- |
Studioalbumit:   Lunar Strain  The Jester Race  Whoracle  Colony  Clayman  Reroute to Remain  Soundtrack to Your Escape  Come Clarity  A Sense of Purpose  Sounds of a Playground Fading  Siren Charms  Battles  I, the Mask  Foregone 
EP:t:   Subterranean  Black-Ash Inheritance  Trigger  Come Clarity  8 Songs  Down, Wicked & No Good  Clayman 2020 
Livealbumit:  The Tokyo Showdown Sounds from the Heart of Gothenburg 
Singlet:   Cloud Connected  The Quiet Place  Take This Life  Dead End  Come Clarity  The Mirror's Truth  Alias  Delight and Angers  Deliver us” (2011)  Where the Dead Ships Dwell  Ropes  Rusted Nail  Paralyzed  The End  The Truth  Through My Eyes  Save Me  I Am Above  This Is Our House  I, the Mask  Burn  Call My Name  Follow Me  Not Alone  State of Slow Decay  The Great Deceiver  Foregone, Pt. 1  Foregone, Pt. 2  Meet Your Maker 
DVD:t:   Used & Abused... In Live We Trust  Sounds from the Heart of Gothenburg
Pentlampi (Kangasniemi)

| Pentlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  62°08′39″N, 26°18′05″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Lievestuoreenjärven valuma-alue (14.39)
Laskuoja:  oja Iso-Häppälään 
Järvinumero:  14.394.1.013
Mittaustietoja
Pinnankorkeus:  142,8 m  
Pituus:  600 m  
Leveys:  190 m  
Rantaviiva:  1,535 km  
Pinta-ala:  7,148 ha  
Saaria:  ei saaria 
 fiPentlampi 
Pentlampi  on Etelä-Savossa Kangasniemellä Häppälänmäen lähellä sijaitseva lampi.
Maantietoa

Lammen pinta-ala on 7,1 hehtaaria, se on 600 metriä pitkä ja 200 metriä leveä. Lammella ei ole kartan mukaan saaria.  Sen rantaviivan pituus on 1,5 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Lievestuoreenjärven valuma-alueella (14.39), jonka Hohonjoen valuma-alueeseen (14.394) se kuuluu. Lammen vedenpinnan korkeus on 142,8 metriä mpy.
Pentti Sola

Pentti Sola.
Pentti Olavi Sola (28. toukokuuta 1907 Helsinki – 9. huhtikuuta 1940 Kuopio) oli suomalainen pianotaiteilija ja merkittävä šakkitehtävien laatija. Hänen aloitteestaan perustettiin 1935 Suomen tehtäväshakillinen yhdistys Suomen Tehtäväniekat. Solaa voidaan pitää Suomen modernin tehtävätaiteen isänä, koska hän hallitsi syvällisesti oman aikansa tehtävätaiteen uusinta teoriaa ja loi omiakin tehtäväšakillisia teemoja.
Henkilötiedot ja ura

Sola syntyi Helsingissä tunnetun oopperalaulajan Wäinö Solan ja näyttelijä Elli Malmin esikoisena. Hän valmistui keväällä 1925 loistavin arvosanoin ylioppilaaksi Helsingin Normaalilyseosta. Lukion jälkeen hän harkitsi lakitieteen opintojen aloittamista Helsingin yliopistossa, mutta opiskelun alku kuitenkin lykkääntyi. Wäinö Sola lähti puolen vuoden konserttikiertueelle Yhdysvaltoihin, ja Pentti toimi kiertueella isänsä säestäjänä. He pitivät yli 60 konserttia ja esiintyivät lisäksi erilaisissa tilaisuuksissa. Matkalla Pentti Sola tapasi amerikkalaisen tehtävänlaatijan Alain C. Whiten (1880-1951). Tästä tuttavuudesta oli myöhemmin hyötyä. Palattuaan kotimaahan Sola aloitti opintonsa, jotka etenivät kuitenkin hitaasti. Hän ei tuntenut lakitiedettä omaksi alakseen, vaan olisi mieluummin opiskellut kieliä tai musiikkia. Opintojen edistymistä hankaloitti myös vuonna 1924 käynnistynyt ura tehtävänlaatijana. Asepalveluksensa Sola aloitti kesällä 1929. Hän kotiutui reservin vänrikkinä. Palattuaan armeijasta hän siirtyi takaisin šakkitoimintaan.
Sola solmi 1930-luvun puolivälissä avioliiton Vieno Lehtisen kanssa. Šakkitoimien vuoksi hänen opintonsa venyivät, ja hän vaihtoi lopulta pääaineekseen musiikkitieteen. Hän valmistui filosofian kandidaatiksi 1937 ja myöhemmin maisteriksi. Sola ennätti vielä aloittaa väitöskirjan aiheena suomalaisen oopperan historia, mutta sen tekeminen jäi kesken sodan sytyttyä. Opintojen ohella hän työskenteli vuosina 1936–1938 Kalevan matkatoimistossa ja sen jälkeen Yleisradion musiikkipäällikön apulaisena.
Talvisodan sytyttyä Sola määrättiin sotapalvelukseen ja hän palveli joukkueenjohtajana 3./JR 69:ssä. Rykmentti taisteli Syskyjärvellä, mutta siirrettiin helmikuussa 1940 Kollaanjoelle. Puna-armeijan aloitettua rintamalohkolla hyökkäyksen maaliskuun alussa suomalaiset joutuivat käymään ankaria viivytystaisteluja. Sola haavoittui vakavasti ”Rumiluksen” lohkoa puolustaessaan kranaatin sirpaleista maaliskuun 12. päivänä. Hän kuoli saamiinsa vammoihin Niuvanniemen sairaalassa huhtikuussa 1940.